CELEX: 62016TA0298
Language: sk
Date: 2018-12-14 00:00:00
Title: Vec T-298/16: Rozsudok Všeobecného súdu zo 14. decembra 2018 – East West Consulting/Komisia (Mimozmluvná zodpovednosť — Nástroj predvstupovej pomoci — Tretie štáty — Vnútroštátne verejné obstarávanie — Decentralizované riadenie — Rozhodnutie 2008/969/ES, Euratom — Systém včasného varovania (EWS) — Aktivácia varovania v systéme EWS — Ochrana finančných záujmov Únie — Odmietnutie predbežného schválenia Komisiou — Neuzatvorenie zmluvy — Právomoc Všeobecného súdu — Prípustnosť dôkazov — Chýbajúci právny základ varovania — Právo na obhajobu — Prezumpcia neviny — Dostatočne závažné porušenie právnej normy, ktorá priznáva práva jednotlivcom — Príčinná súvislosť — Majetková a nemajetková škoda — Strata zákazky — Strata príležitosti získať iné zákazky)

11.3.2019   
            
            
               SK
            
            
               Úradný vestník Európskej únie
            
            
               C 93/40
            
         
      Rozsudok Všeobecného súdu zo 14. decembra 2018 – East West Consulting/Komisia
      (Vec T-298/16) (1)
      
      ((Mimozmluvná zodpovednosť - Nástroj predvstupovej pomoci - Tretie štáty - Vnútroštátne verejné obstarávanie - Decentralizované riadenie - Rozhodnutie 2008/969/ES, Euratom - Systém včasného varovania (EWS) - Aktivácia varovania v systéme EWS - Ochrana finančných záujmov Únie - Odmietnutie predbežného schválenia Komisiou - Neuzatvorenie zmluvy - Právomoc Všeobecného súdu - Prípustnosť dôkazov - Chýbajúci právny základ varovania - Právo na obhajobu - Prezumpcia neviny - Dostatočne závažné porušenie právnej normy, ktorá priznáva práva jednotlivcom - Príčinná súvislosť - Majetková a nemajetková škoda - Strata zákazky - Strata príležitosti získať iné zákazky))
      (2019/C 93/49)
      Jazyk konania: francúzština
      
         Účastníci konania
      
      
         Žalobkyňa: East West Consulting SPRL (Nandrin, Belgicko) (v zastúpení: pôvodne L. Levi a A. Tymen, neskôr L. Levi, advokáti)
      
         Žalovaná: Európska komisia (v zastúpení: F. Dintilhac a J. Estrada de Solà, splnomocnení zástupcovia)
      
         Predmet
      
      Návrh podľa článku 268 ZFEÚ na náhradu majetkovej a nemajetkovej škody, ktorá žalobkyni údajne vznikla z dôvodu varovania o jej osobe v systéme včasného varovania (EWS) a z následného odmietnutia, vychádzajúceho z tohto varovania, povoliť zmluvu, ktorej predmetom bola zákazka pridelená konzorciu pod jej vedením a ktorá mala byť financovaná Európskou úniou v rámci nástroja predvstupovej pomoci (IPA)
      
         Výrok rozsudku
      
      
                  1.
               
               
                  Európskej komisii sa ukladá povinnosť zaplatiť East West Consulting SPRL sumu 20 000 eur.
               
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  Každý účastník konania znáša svoje vlastné trovy konania.
               
            
         (1)  Ú. v. EÚ C 270, 25.7.2016.